Louis-Marie de La Roche Saint-André
<s>Louis-Marie, markiz od La Roche Saint-Andréa (Fresnay-en-Retz, 23. mart 1752 - Savenay, 23. decembar 1793) bio je francuski plemić poznat kao jedan od pobunjeničkih vođa na samom početku Rata u Vandeji.</s>

<s>Rođen je u porodici La Roche-Saint-André, plemića iz pokrajine Vandeje; njegov brat, mornarički oficir Louis-Henry de La Roche-Saint-André će kasnije također priključiti pobuni.</s><s>Kao dječak je služio kao paž na kraljevskom dvoru u Versaillesu, a 1772. se nakratko priključio kraljevskoj vojsci kao oficir.</s>

<s>Kao i brojni francuski plemići, bio je neprijateljski nastrojen prema Revoluciji i novom republikanskom režimu, a taj je odnos dijelio i sa lokalnim seoskim stanovništvom u Vandeji.</s><s>Usprkos toga je prilično nevoljko postao zapovjednik improvizirane seljačke vojske stvorene dan nakon masakra u Machecoulu 11. marta 1793. koji se tradicionalno uzima kao početak sukoba.</s><s>Sa njome se odlučio obračunati sa okolnim gradovima čije je stanovništvo bilo sklono Republici.</s><s>Tako je bez otpora zauzeo grad Bourgneff, a 23. marta popodne obalni grad Pornic.</s><s>Međutim, nije bio u stanju zavesti disciplinu među svojim ljudima koji se odali pljački i pijančevanju, te brzo postali nesposobni za borbu.</s><s>Iste večeri su republikanci to iskoristili kako bi krenuli u iznenadni protunapad, preoteli grad te zarobili i potom masakrirali na stotine pobunjenih seljaka.</s><s>Smatrajući kako će ga seljaci smatrati odgovornim za katastrofu, pobjegao je i pronašao utočište kod drugih pobunjeničkih vođa te postao jedan od oficira u novostvorenoj Katoličkoj i kraljevskoj vojsci.</s><s>U ljeto 1793. je ranjen, a krajem iste godine je poginuo, držeći odstupnicu poraženim pobunjenicima u bitci kod Savenaya.</s>

<s>Literatura 
 Jacques et François de La Roche Saint-André, Les La Roche Saint-André pendant la Révolution française, 1990.</s>

<s>Francusko plemstvo
Francuski kontrarevolucionari</s>

